Document ID: 32000R1430

Komission asetus (EY) N:o 1430/2000,
annettu 30 päivänä kesäkuuta 2000,
yhteisön sekä Viron, Latvian ja Liettuan välisissä vapaakauppaa koskevissa sopimuksissa määrätyn järjestelmän soveltamista koskevista yksityiskohtaisista säännöistä sianliha-alalla annetun asetuksen (EY) N:o 2305/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyille maataloustuotteille yhteisön tariffikiintiöinä annetuista tietyistä myönnytyksistä ja Viron kanssa tehdyssä Eurooppa-sopimuksessa määrättyjen tiettyjen myönnytysten autonomisesta ja väliaikaisesta mukauttamisesta 19 päivänä kesäkuuta 2000 annetun asetuksen (EY) N:o 1349/2000(1), ja erityisesti sen 1 artiklan 3 kohdan,
sekä katsoo seuraavaa:
(1) Yhteisön sekä Viron, Latvian ja Liettuan välisissä vapaakauppaa koskevissa sopimuksissa määrätyn järjestelmän soveltamista koskevista yksityiskohtaisista säännöistä sianliha-alalla 29 päivänä syyskuuta 1995 annetussa komission asetuksessa (EY) N:o 2305/95(2), sellaisena kuin se on viimeksi muutettuna asetuksella (EY) N:o 691/97(3), vahvistetaan kyseisissä sopimuksissa määrättyjen järjestelmien soveltamista sianliha-alalla koskevat säännöt. Se olisi muutettava asetuksessa (EY) N:o 1349/2000 annettujen sianliha-alaa koskevien säännösten mukaiseksi.
(2) Sianlihaa koskevien tuontikiintiöiden käyttöaste on ollut viime vuosina yleisesti ottaen alhainen, ja tuontitodistuksiin liittyvä suhteellisen korkea vakuus voi olla eräs kauppaa jarruttava tekijä. Sianlihan kaupan helpottamiseksi ja liha-alan tuontitodistuksiin liittyvien vakuuksien yhdenmukaistamiseksi asetuksessa (EY) N:o 2305/95 asetetun vakuuden tasoa on tarpeen tarkistaa.
(3) Tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2305/95 seuraavasti:
1) Korvataan 6 artikla seuraavasti:
" 6 artikla
Kaikille 1 artiklassa tarkoitettuja tuotteita koskeville tuontitodistushakemuksille on asetettava vakuus, joka on 20 euroa 100:aa kilogrammaa kohden."
2) Korvataan liitteessä I oleva C osa tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 2000.

Labels: 3
15
17
18